b"\n_START_ARTICLE_\nEmirat de Kazaure\n_START_PARAGRAPH_\nL'emirat de Kazaure fou un estat hist\xc3\xb2ric i avui dia un emirat tradicional del nord de Nig\xc3\xa8ria a l'estat de Jigawa. La seva capital des de 1819 \xc3\xa9s Kazaure._NEWLINE_Va ser fundat per Dan Tunku, un guerrer fulani, que va ser un dels 14 portadors de la bandera verda de la gihad Fulani (guerra santa) del l\xc3\xadder Usman Dan Fodio. Dan Tunku va arribar des de la propera ciutat de Dambatta (Dambarta) a un llogaret d'estaques que va anomenar Kazaure i va establir un emirat que va agafar territoris dels contigus emirats de Kano, Katsina, i Daura._NEWLINE_Durant el regnat (1824-57) de l'emir Dambo, fill i successor de Dan Tunku, l'emirat es va ampliar (parcialment a costa de l'estat adjacent de Damagaram), i es van construir les muralles i el palau de la ciutat de Kazaure. Les guerres amb Damagaram van continuar fins a la vict\xc3\xb2ria de Kazaure el 1889. Kazaure va ser ocupada pels brit\xc3\xa0nics el 1906, i l'emirat es va incorporar a la prov\xc3\xadncia de Kano. El 1968 va passar a formar part de l'estat de Kano i el 1991 va quedar dins l'estat de Jigawa que s'acabava de formar."